รัฐบาลไทย-ข่าวทำเนียบรัฐบาล-นายกรัฐมนตรี ส่งเสริมเยาวชนเข้าถึงการท่องเที่ยวแบบสร้างสรรค์ ตามรอยพระราชา สร้างคนดี มีคุณธรรม จริยธรรม
วันอังคารที่ 24 ธันวาคม 2562
นายกรัฐมนตรี ส่งเสริมเยาวชนเข้าถึงการท่องเที่ยวแบบสร้างสรรค์ ตามรอยพระราชา สร้างคนดี มีคุณธรรม จริยธรรม
นายกรัฐมนตรี ส่งเสริมเยาวชนเข้าถึงการท่องเที่ยวแบบสร้างสรรค์ ตามรอยพระราชา สร้างคนดี มีคุณธรรม จริยธรรม
วันนี้ (24 ธันวาคม 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการรณรงค์และประชาสัมพันธ์ของหน่วยงานต่าง ๆ ได้แก่ 1) ของขวัญปีใหม่จากรัฐบาล2) โครงการThailand Street Food Festival2020 3) ส่งเสริมการใช้น้ํามันดีเซลหมุนเร็ว บี 10 และ 4) โครงการพัฒนาแหล่งเรียนรู้ 9 เส้นทาง เดินตามรอยพระราชา โดยมีรายละเอียดดังนี้
นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นําคณะผู้บริหารเข้าพบเพื่อประชาสัมพันธ์ ของขวัญปีใหม่ กระทรวงการพัฒนาสังคมและความมั่นคงของมนุษย์ (พม.) สําหรับประชาชน ปี 2563 ได้แก่ โครงการคลอดปั๊บ..รับ 600 บาทต่อเดือน ถึง 6 ขวบ ในครัวเรือนยากจน โครงการบ้านเช่าราคาพิเศษ โครงการบ้านพอเพียงชนบท สําหรับปรับปรุงหรือซ่อมแซมที่อยู่อาศัยให้ผู้ที่มีรายได้น้อยในชนบท ได้เข้าถึงสวัสดิการที่อยู่อาศัย และโครงการปรับปรุงหรือซ่อมแซมห้องน้ําสําหรับผู้สูงอายุและคนพิการให้มีความปลอดภัยโดยนายกรัฐมนตรี ได้แสดงความห่วงใยและให้ข้อเสนอแนะเกี่ยวกับราวระเบียงบ้านให้ดําเนินการปรับให้เหมาะสมกับผู้อยู่อาศัย
จากนั้น นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นําคณะผู้บริหารเข้าพบเพื่อประชาสัมพันธ์โครงการThailand Street Food Festival2020 เพื่อส่งเสริมศักยภาพของประเทศไทยในฐานะStreet Foodอันดับ 1 ของโลก อีกทั้งเป็นการส่งเสริมการท่องเที่ยวและกระตุ้นภาพรวมเศรษฐกิจของประเทศให้แข่งแกร่งยิ่งขึ้น โดยโครงการดังกล่าวจะจัดขึ้น จํานวน 6 ครั้ง ในพื้นที่ต่าง ๆ ได้แก่ บริเวณถนนสีลม วันที่ 1–2 กุมภาพันธ์2563จังหวัดพระนครศรีอยุธยา วันที่ 29 กุมภาพันธ์–1 มีนาคม 2563 จังหวัดชลบุรี วันที่ 3–6 เมษายน 2563 จังหวัดเชียงใหม่ 25–26 เมษายน 2563 จังหวัดขอนแก่น 1–3 พฤษภาคม 2563 และจังหวัดภูเก็ต วันที่ 30–31 พฤษภาคม2563
ต่อจากนั้น นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน นําคณะผู้บริหารเข้าพบเพื่อประชาสัมพันธ์การส่งเสริมการใช้น้ํามันดีเซลหมุนเร็วB10 เพื่อต้องการสร้างความสมดุลปาล์มน้ํามันของประเทศและเพื่อช่วยเหลือเกษตรกรผู้ปลูกปาล์มน้ํามัน โดยมีแนวทางที่จะกําหนดให้น้ํามันดีเซลB10 เป็นน้ํามันดีเซลพื้นฐานของประเทศ ซึ่งนอกจากจะช่วยสร้างความสมดุลปาล์มน้ํามันทั้งระบบแล้ว จากผลการศึกษายังพบว่าการใช้น้ํามันดีเซลB10 ยังช่วยลดฝุ่นละอองขนาดเล็กPM2.5 ได้อีกด้วย
อนึ่ง นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะผู้บริหารเข้าพบเพื่อประชาสัมพันธ์โครงการพัฒนาแหล่งเรียนรู้ 9 เส้นทาง เดินตามรอยพระราชา เพื่อส่งเสริมให้เยาวชนเข้าใจและเข้าถึงศาสตร์ของพระราชาจากประสบการณ์จริงผ่านโครงการอันเนื่องมาจากพระราชดําริที่เป็นพิพิธภัณฑ์มีชีวิต อีกทั้งเพื่อพัฒนาศักยภาพเจ้าหน้าที่ศูนย์เรียนรู้เป็นวิทยากรกระบวนการ ในการส่งเสริมการท่องเที่ยวแบบสร้างสรรค์ตามรอยพระบาท โดยมูลนิธิชัยพัฒนาได้คัดเลือกแหล่งเรียนรู้ที่มีความพร้อมในการจัดกิจกรรม จํานวน 9 เส้นทาง 81 แหล่งเรียนรู้
โอกาสนี้ นายกรัฐมนตรีได้ร่วมกิจกรรมการทําอาหารสตรีทฟู้ด“ผัดไทยสูตรWorld Recordร่วมกับเชฟชุมพล แจ้งไพร เชฟมิชินลินสตาร์ และนําผัดไทยที่ปรุงเสร็จเรียบร้อยแล้วใส่ในปิ่นโต โดยกล่าวว่าการใช้ปิ่นโตใส่อาหารเป็นการช่วยลดการใช้ถุงพลาสติกซึ่งสอดคล้องกับนโยบายรัฐบาลและนายกรัฐมนตรีที่ต้องการแก้ปัญหาขยะจากถุงพลาสติกให้น้อยลงและเป็นการรักษาสิ่งแวดล้อมพร้อมทั้งแนะนําผู้ประกอบการร้านอาหารให้คํานึงถึงรสชาติที่เหมาะสมไม่ควรหวานหรือเค็มจนเกินไป และใช้บรรจุภัณฑ์ที่ไม่ส่งผลกระทบต่อสิ่งแวดล้อม
นอกจากนี้นายกรัฐมนตรีได้เยี่ยมชมบูธน้ํามันดีเซลB10 โดยแนะส่งเสริมให้พัฒนาควบคู่กันไป ทั้งด้านเทคโนโลยีและราคาด้านการเกษตร ทั้งนี้ นายกรัฐมนตรีได้กล่าวถึงโครงการพัฒนาแหล่งเรียนรู้ 9 เส้นทาง โดยให้บอกถึงวัตถุประสงค์และเป้าหมายของโครงการที่จัดขึ้นให้ชัดเจน ย้ําสร้างการเรียนรู้ให้แก่เด็กและเยาวชน พร้อมทั้งให้ช่วยส่งเสริมเรื่องของจิตสํานึกและการเป็นคนดี มีคุณธรรม และจริยธรรมให้แก่เด็กและเยาวชน ด้วย
.....................................................
กลุ่มประชาสัมพันธ์และเผยแพร่ สํานักโฆษก